पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। शहर के कोतरपुर से एयरपोर्ट की ओर जाने वाले मार्ग पर बने एक शौचालय के पास लगभग 500-600 लोगों की भीड़ जमा थी। यहां एक युवती थी, जो रोते हुए कह रही थी, ‘मेरा पति मुझे रोजा गेस्ट हाउस भेजता है।’
घटना गुरुवार शाम की है। बीच सड़क पर लगभग 20-22 साल की यह युवती एक युवक के सामने हाथ जोड़े हुए गिड़गिड़ा रही थी। उसकी आंखों से आंसू बह रहे थे और वह अन्य लोगों से अपने आपको उस युवक से बचाने की गुहार लगा रही थी। भीड़ द्वारा रोकने के बाद भी उसके साथ आया युवक उसे जबर्दस्ती अपनी बाइक पर बिठाकर ले जाने की कोशिश कर रहा था और कह रहा था कि ‘चुपचाप बाइक पर बैठ जा’..। जब अन्य लोगों ने युवक से युवती को छोड़ने को कहा, तो युवक के साथ आए अन्य दो युवक कहने लगे, ‘छोड़ दो इन्हें, यह इनके घर का मामला है। आप लोग क्यों बीच में पड़ रहे हैं।’
हालांकि कुछ देर की बातचीत के बाद युवक, युवती को अपनी बाइक पर बिठाकर चला गया। उसकी बाइक पर एक अन्य युवती भी बैठी थी। प्रत्यक्षदर्शियों के अनुसार दोनों पति-पत्नी थे।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn